વિજય કેલ્લા કોંગ્રેસ રીલિફ કમિટિના પ્રેસિડન્ટ હતા, તેમની સાથે જ કોંગ્રેસ જનરલ સેક્રેટરી અભય રાજપૂતે પણ રાજીનામું આપી દીધું છે. વિજય કેલ્લાએ ભરતસિંહ સોલંકીને જે પત્ર લખ્યો છે, તેમાં તેમણે કોંગ્રેસના નેતાઓ પર કેટલાક આરોપ મુક્યા છે અને સાથે જ ભાજપના રાષ્ટ્રીય અધ્યક્ષ અમિત શાહ અને વડાપ્રધાન નરેન્દ્ર મોદીના વખાણ કર્યા છે. તેમણે ભરતસિંહ સોલંકીની કામગીરી અંગે સવાલો કર્યા છે અને એમ પણ કહ્યું છે કે, પીએમ મોદીએ દેશની પ્રગતિ અને વિકાસની દિશા બદલી છે. વિજય કેલ્લા મણિનગરની બેઠક પરથી વિધાનસભાની ચૂંટણી લડી ચૂક્યા છે. તેઓ 17 નવેમ્બરના રોજ અધિકૃત રીતે અમિત શાહની હાજરીમાં કેસરિયો ધારણ કરશે, એમ કહેવાઇ રહ્યું છે.